Inici » Resultats de cerca » Valor afegit
El preu sí que importa / Boeing a Espanya / Carbó, l'energia del passat
"Valor afegit" descobreix el secret que s'amaga darrere les marques blanques, entrevista el president de Boeing per a Espanya i recorda el passat miner de l'Alt Berguedà.
El preu sí que importa
Tot s'apuja: la hipoteca, la gasolina, el cistell del mercat... Davant aquesta situació, una de les poques possibilitats que tenen els consumidors de reduir despeses és comparar els preus de cada producte al supermercat. No és estrany, doncs, que les marques blanques estiguin guanyant terreny. Ara, un de cada tres productes que es compren al súper són de marca blanca. Tenen la mateixa qualitat? Com s'aconsegueixen preus més competitius? Fan sentir el consumidor més "espavilat" per comprar a millor preu?
La cara de Boeing a Espanya
En la potent indústria aeronàutica hi ha dos grans noms a tenir en compte, el consorci europeu Airbus i la nord-americana Boeing, dues companyies que han fet apostes ben diferents sobre el futur de l'aviació. "Valor afegit" es fixa en Boeing, el potent fabricant d'avions dels Estats Units líder en comandes dels últims anys, i viatja fins a Madrid, on hi ha una oficina de representació, per parlar del present i del futur de la companyia amb el seu president per a Espanya, Pedro Argüelles.
Carbó, l'energia del passat
A l'Alt Berguedà es concentren les mines de carbó més importants de Catalunya, fonamentals per al desenvolupament econòmic del país durant la segona meitat del segle XIX i tot el segle XX. Tot el que tenia a veure amb les dures condicions de vida d'aquells treballadors es pot reviure ara al Museu de les Mines de Cercs.
Àrea Economia de l'empresa, Economia, Llengua catalana i literatura, Ciències socials, Coneixement del medi: social i cultural
Llengües i literatura, Ciències naturals, Educació artística, Ciències socials | EP, ESO